મોદીએ આ પ્રસંગે કાશ્મીરમાં પાંચ ભારતીય જવાનોના શહીદ થવાની ઘટના અંગે યુપીએ સરકાર ઉપર પણ હુમલો કર્યો. નરેન્દ્ર મોદીએ જણાવ્યું કે સવા સો કરોડનો દેશ આજે ચિંતામાં ગ્રસ્ત છે. ક્યારેક સમાચાર આવે છે કે ચીન પોતાની કરતૂત દાખવી રહ્યું છે, તો ક્યારેક જાણવા મળે છે કે પાકિસ્તાની સેના હિન્દુસ્તાનના જવાનોના માથા કાપી લઈ જાય છે. હિન્દુસ્તાનનો દરેક માણસ આજે પોકારી-પોકારીને કહી રહ્યો છે કે આ શું થઈ રહ્યું છે? આપણા દેશના જવાનો માર્યા જાય છે. હું તો જોઈ રહ્યો છું કે પાકિસ્તાન હિન્દુસ્તાનના જવાનોના માથા કાપી રહ્યો છે અને હિન્દુસ્તાન માથું ઝુકાવી રહ્યો છે. એવા ખરાબ દિવસો ક્યારેય નથી જોયાં. ભારતે એક સ્વાભિમાન સાથે ઊભું થવું પડશે.